Walter Smith

Walter Ferguson Smith (født 24. februar 1948, død 26. oktober 2021) var en skotsk fotballtrener og -spiller.

Smith spilte i to klubber i sin karriere: Dundee United og Dumbarton FC. Han måtte legge opp 32 år gammel på grunn av en skade.

Han ble assisterende manager i Dundee United og senere sjef for det skotske juniorlandslaget. Etter dette ble han assistent til Alex Ferguson på s landslag under fotball-VM 1986. Han ble senere assistenten til Graeme Souness i Rangers, og da Souness forlot klubben i 1991, fikk Smith hovedansvaret. Han fikk stor suksess i Rangers, med syv strake ligatitler og tre seire i den skotske cupen og den skotske ligacupen. Etter det gode arbeidet i Rangers, gikk turen til England og Everton FC. Han var manager i Everton mellom 1998 og 2002, men lyktes ikke, og David Moyes overtok etter Smith.

På slutten av sesongen 2003/04 kom han tilbake til fotballen som assisterende manager for Alex Ferguson som i 1986, men denne gangen var det Manchester United. I desember 2004 fikk han jobben som skotsk landslagssjef. Han klarte ikke å føre Skottland til fotball-VM 2006, hvor de i kvalifiseringa var i samme gruppe som Norge. Kvalifiseringa begynte veldig bra for skottenes del, men 10. januar 2007 tok han over Rangers, og Alex McLeish tok over landslaget. Smith ledet Rangers frem til 15. mai 2011.

Smith er offiser av Order of the British Empire.

 Statistikk som manager 
LagLandFraTilRekordKSTUVunnet %Rangers16. april 199131. mai 1998266169484963,53Everton FC1. juli 199813. mars 200216853655031,542. desember 200410. januar 20071675443,75Rangers10. januar 200715. mai 2011202128452965,53
Pr. 15. mai 2011

 Referanser 

 Eksterne lenker 


Kategori:Skotske fotballspillere
Kategori:Skotske fotballtrenere
Kategori:Fotballspillere for Dundee United FC
Kategori:Fotballspillere for Dallas Tornado
Kategori:Fotballspillere for Dumbarton FC
Kategori:Fotballtrenere for Rangers FC
Kategori:Fotballtrenere for Everton FC
Kategori:Trenere for skotske fotballandslag
Kategori:Order of the British Empire (OBE)
Kategori:Personer fra Lanark